
Avaliku ürituse „Balti Sabantui ” loa taotluse rahuldamine
1. Asjaolud ja menetluse käik

14.05.2012a.  esitas MTÜ Narva Tatari kultuuriselts  reg. kood 80029868 Narva Linnavalitsusele avaliku ürituse loa taotluse. MTÜ Narva Tatari kultuuriselts kavandab viia läbi 16.06.2012a. kellaajal 12.00 – 20.00  Narva linnas avalikkusele suunatud ürituse „Balti Sabantui“.
Sihtgrupiks on linnaelanikud ja külalised. Eeldatav maksimaalne osavõtjate arv on 2000 inimest. Üritusest osavõtt on tasuta. Üritus viiakse läbi kontserdi ning tatari traditsioonilise võistluste vormis. Alkohoolsete jookide müüki ei toimu. Avaliku üritusega kaasneb kõrgendatud turvarisk seoses lisainventari kasutamisega. Korra tagamiseks sõlmitakse turvateenuse osutamise leping. Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Narva Linnavalitsuse Linnavara- ja Majandusamet kontrollis avaliku ürituse taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 vormistatakse avaliku ürituse luba Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada MTÜ Narva Tatari kultuuriselts taotlus avaliku ürituse „Balti Sabantui” läbiviimiseks. 

3.2. Avaliku ürituse korraldajaks on MTÜ Narva Tatari kultuuriselts, reg. kood 80029868, Rahu 26-81, Narva.
3.3. Ürituse läbiviimise kohaks on Peterburi mnt 2, Narva (Narva kindluse läänehoov).
3.4. Avalik üritus algab 16.06.2012. kell 12.00 ning lõpeb kell 20.00. 
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

